|  |  |  |
| --- | --- | --- |
| Serietitel  | **Vikarlandsholdet** |  |
| Tema: | Fodbold, EM, amatører, helte,  |
| Fag: | Dansk |
| Målgruppe: | 5 – 10. klasse |
|  |  |
|  | **Tv-udsendelse:** Tv-udsendelse: DR2-serie i to afsnit, “Det er en joke” og “Nu er det alvor” 2021 **Faglig relevans/kompetenceområder**“Vikarlandsholdet” er serietitlen på disse to DR-dokumentarprogrammer fra 2021. De to udsendelser beretter om en flok amatørspillerne, som får deres vildeste drengedrøm opfyldt og bliver landsholdsspillere for en dag. Den pædagogiske vejledning indeholder ideer til analyse og fortolkning og lægger op til at eleverne undersøger komposition, dramaturgi og kilder ved hjælp af kapitelsæt. Derudover indeholder vejledningen skriveopgaverne ”Du spiller selv på vikarlandsholdet” og ”Skriv om en EM-oplevelse” **Om Vikarlandsholdet**En konflikt mellem de professionelle fodboldspillere og DBU kulminerer i september 2018. Parterne er uenige om sponsoraftaler, og derfor melder de professionelle spillerne afbud til landskampen mellem Danmark og Slovakiet. Hvis Danmark ikke gennemfører kampen, kan det få fatale konsekvenser og medfører sanktioner, som sætter en kæp i hjulet for Danmarks EM-drømme på hjemmebane i 2020(21). Mange forskellige kilder optræder, og deres forskellige beretninger bliver klippet sammen til en kronologisk fortælling om de hektiske timer fra John Faxe Jensen og Hasse Kuhn bliver sat i spidsen for amatørlandsholdet til holdet løber på banen i Bratislava. I modsætning til en anden dokumentar på mitCFU med titlen “Vikarlandsholdet - helte eller skruebrækkere” fra 2019, optræder der så mange kilder i beretningen, at der ikke er brug for voiceover. Sammenlign udsendelsernes intro. Dokumentaren består af interviews, private optagelser, nyhedsklip, pressefoto, private fotografier, arkivoptagelser og rekonstruktioner er med som dækbilleder. **Ideer til undervisningen****Før I ser dokumentaren**Dokumentaren benytter sig af berettermodellens klassiske faser, som er hentet fra spillefilmens verden med: anslag, præsentation, uddybning, point of no return, konfliktoptrapning, klimaks og udtoning. Tildel faserne til forskellige grupper, som skal holde øje med hver deres fase, imens de ser dokumentaren.**Mens I ser Vikarlandsholdet**har I tre forskellige opgaver: **Berettermodel**Hold øje med, hvornår jeres fase i berettermodellen indfinder sig. **Hvilke typer optagelser?**Noter, hvilken type optagelser, som indgår i dokumentarudsendelsen og overvej om de er optaget før, under eller efter landskampen i Slovakiet. Fx *nyhedsklip før kampen*.**Hvem deltager?**Noter, hvem der deltager i dokumentaren med navn og titel. Fx *Andreas Kraul, fodboldkommentator.***Efter I har set dokumentaren****Fælles berettermodel**Lav en fælles tidslinje (fysisk eller digital), hvor I indsætter screenshots fra dokumentarudsendelsen og tilføj en ultrakort tekst om, hvad der er på spil. Tegn en fælles spændingskurve bagefter og sammenlign med berettermodellen. Tildel kapitelsættene til eleverne, hvis de skal have hjælp med at finde deres faser i de to afsnit. **Optagelserne**Lav en fælles liste med typer af optagelser, som indgår i dokumentarserien og undersøg, hvilke fremstillingsformer de trækker på. Bidrager de med spænding, autenticitet, fakta, underholdning, følelser, refleksion eller beretning af forløb? **Hvilken rolle spiller kilderne?**Sortér listen med deltagere i tre bunker* Hvem er erfaringskilder?
* Hvem er eksperter?
* Hvem er parter?

**Metafoer og referencer**David og GoliathFodboldlandsholdets kolde krigJeppe i baronens sengDeltagerne benytter sig af metaforer, når de skal beskrive deres oplevelser. Hvor stammer referencerne fra, og hvad betyder de?**Vælg en skriveopgave****Du spiller selv på vikarlandsholdet**Forestil dig, at John Faxe Jensen ringer til dig og spørger, om du vil være landsholdsspiller for en dag. Beskriv forløbet fra du tager røret, til du lettet kan fejre nederlaget i omklædningsrummet. Hvilke tanker flyver igennem hovedet på dig, hvilke udfordringer og overraskelser møder du undervejs, og hvad får du ud af rejsen? **Skriv om en EM-oplevelse**EM i 92 spiller en central rolle i dokumentaren. John Faxe Jensen, som bliver udpeget til vikarlandstræner, var landsholdsspiller og scorede det afgørende mål, da det undertippede landshold i 1992 vinder guld til Danmark. Det blev en national festdag, og alle kan huske, hvor de befandt sig den sommeraften, hvor Danmark endelig vinder EM. I anledning af EM i sommeren 2021 skal et (fiktivt) fodboldsite udgive en artikelserie, hvor en række almindelige danskere fortæller om deres EM-oplevelse i 92. Eleverne kan interviewe et familiemedlem, som kan huske den særlige aften i 92 og skrive en artikel til klassens fodboldsite. I artiklen skal der indgå en personlig beretning med levende stemningsbeskrivelser, citater samt fakta om EM i 96. Hvis I ser “Vikarlandsholdet” efter EM 2021, kan eleverne også interviewe hinanden om den begivenhed.Supplerende materialerSpillefilmen: “Sommeren 92” <https://kp.mitcfu.dk/CFUFILM1077214>Dokumentar fra 2019: “Vikarlandsholdet - helte eller skruebrækkere” <https://kp.mitcfu.dk/CFUFILM1077214> |